Όρος Χάντσον

Το όρος Χάντσον (Mount Hudson) είναι ένα στρωματοηφαίστειο στη νότια Χιλή. Το βουνό έχει ύψος 1.905 μέτρα και η κορυφή του καλύπτεται από παγετώνες. Από μία αρχαία έκρηξη, η κορυφή τυο ηφαιστείου έχει γίνει καλδέρα, μέσα στην οποία λαμβάνουν χώρα οι σύγχρονες εκρήξεις. Το 1991 στο ηφαίστειο έλαβε χώρα μια από τις ισχυρότερες εκρήξεις του 20ου αιώνα. Η πιο πρόσφατη έκρηξη του ηφαιστείου συνέβη τον Οκτώβριο του 2011.

Το ηφαίστειο υπήρξε ιστορικά πολύ ενεργό, με εκρήξεις ισχύος στη κλίμακα VEI 6 μεταξύ 4750 και 1850 π.Χ. θεωρούνται υπεύθυνες για τη δημιουργία της καλδέρας. Η έκρηξη του 4750 π.Χ. είναι πιθανό ότι εξάλειψε σχεδόν όλο τον ανθρώπινο πληθυσμό της Παταγονίας. Σήμερα το ηφαίστειο εκρήγνειται με μικρότερη ένταση όπως συνέβη το 1891, το 1971 και το 2011. Στην έκρηξη του 2011, που συνέβη στις 28 Οκτωβρίου 2011, από το ηφαίστειο βγήκε μια μεγάλη στήλη καπνού, με αποτέλεσμα οι περιοχές γύρω από το ηφαίστειο να εκκενωθούν.«Βρυχάται» το ηφαίστειο Χάντσον στη Χιλή Ant1, 28 Οκτωβρίου 2011

Το ηφαίστειο εξερράγη βίαια από τον Αύγουστο μέχρι τον Οκτώβριο του 1991, αλλά επισκιάστηκε από την έκρηξη του Πινατούμπο που είχε λάβει χώρα δύο μήνες πριν. Ήταν μια πλινιακή έκρηξη με ισχύς στη κλίμακα VEI 5, που προκάλεσε την εκτόξευση 4,3 χλμ² ηφαιστειακών υλικών.Kratzmann, David, et al. (2009) "Compositional variations and magma mixing in the 1991 eruptions of Hudson volcano, Chile" Bulletin of Volcanology 71(4): pp. 419–439, p.419,  Μέρος του παγετώνα στη κορυφή έλιωσε και η στάχτη έφτασε μέχρι τα νησιά Φώκλαντ.Scasso, Roberto A.; Corbella, Hugo and Tiberi, Pedro (1994) "Sedimentological analysis of the tephra from the 12–15 August 1991 eruption of Hudson volcano" Bulletin of volcanology 56(2): pp. 121–132,  Δεν υπάρχαν ανθρώπινα θύματα καθώς η περιοχή είναι αραιοκατοικημένη. Πέρα από τη στάχτη, το ηφαίστειο παρήγαγε μεγάλες ποσότητες διοξειδίου του θείου. Αυτά τα χημικά ενώθηκαν με τα χημικά που είχε παράγει η ακόμη μεγαλύτερη έκρηξη του Πινατούμπο νωρίτερα τον ίδιο χρόνο, με αποτέλεσμα η παγκόσμια θερμοκρασία να πέσει μισό βαθμό.

 Παραπομπές 

Κατηγορία:Ηφαίστεια της Χιλής
Κατηγορία:Άνδεις